CELEX: 32009D0761
Language: bg
Date: 2009-10-15 00:00:00
Title: 2009/761/ЕО: Решение на Комисията от 15 октомври 2009 година за изменение на Решение 2003/467/ЕО по отношение на обявяването на Шотландия за официално свободна от туберкулоза по говедата (нотифицирано под номер C(2009) 7790) (Текст от значение за ЕИП)

16.10.2009   
            
            
               BG
            
            
               Официален вестник на Европейския съюз
            
            
               L 271/34
            
         
      РЕШЕНИЕ НА КОМИСИЯТА
   
   от 15 октомври 2009 година
   за изменение на Решение 2003/467/ЕО по отношение на обявяването на Шотландия за официално свободна от туберкулоза по говедата
   (нотифицирано под номер C(2009) 7790)
   (текст от значение за ЕИП)
   (2009/761/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 64/432/ЕИО на Съвета от 26 юни 1964 г. относно проблеми, свързани със здравето на животните, които засягат търговията в Общността с говеда и свине (1), и по-специално приложение А, раздел I, точка 4 от нея,
   като има предвид, че:
   
               (1)
            
            
               В Директива 64/432/ЕИО се предвижда, че държава-членка или част от държава-членка може да бъде обявена за официално свободна от туберкулоза по говедата по отношение на стадата говеда, ако са спазени някои условия, установени в посочената директива.
            
         
               (2)
            
            
               Списъците с държавите-членки и регионите от тях, обявени за свободни от туберкулоза по говедата, са изложени в Решение 2003/467/ЕО на Комисията от 23 юни 2003 г. за установяване на статут на официално свободни от туберкулоза, бруцелоза и ензоотична левкоза по говедата на някои държави-членки и региони на държави-членки по отношение на стадата говеда (2).
            
         
               (3)
            
            
               Обединеното кралство представи на Комисията документация, която доказа, че са спазени съответните условия, предвидени в Директива 64/432/ЕИО, по отношение на цялата територия на Шотландия, така че да може тя да бъде счетена за официално свободен от туберкулоза по говедата регион в Обединеното кралство.
            
         
               (4)
            
            
               След оценка на внесената от страна на Обединеното кралство документация цялата територия на Шотландия следва да бъде призната за официално свободен от туберкулоза по говедата регион на Обединеното кралство.
            
         
               (5)
            
            
               Поради това Решение 2003/467/ЕО следва да бъде съответно изменено.
            
         
               (6)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Приложение I към Решение 2003/467/ЕО се изменя в съответствие с приложението към настоящото решение.
   Член 2
   Адресати на настоящото решение са държавите-членки.
   
      Съставено в Брюксел на 15 октомври 2009 година.
      
         
            За Комисията
         
         Androulla VASSILIOU
         
         
            Член на Комисията
         
      
   
   
      (1)  ОВ 121, 29.7.1964 г., стр. 1977/64.
   
      (2)  ОВ L 156, 25.6.2003 г., стр. 74.
   
      ПРИЛОЖЕНИЕ
      Глава 2 от приложение I към Решение 2003/467/ЕО се заменя със следното:
      
         „ГЛАВА 2
         
         
            Официално свободни от туберкулоза региони на държави-членки
         
         В Италия:
         
                     —
                  
                  
                     регион Abruzzo: провинция Pescara,
                  
               
                     —
                  
                  
                     регион Emilia-Romagna,
                  
               
                     —
                  
                  
                     регион Friuli Venezia Giulia,
                  
               
                     —
                  
                  
                     регион Lombardia: провинции Bergamo, Como, Lecco и Sondrio,
                  
               
                     —
                  
                  
                     регион Marche: провинция Ascoli Piceno,
                  
               
                     —
                  
                  
                     регион Piemonte: провинции Novara, Verbania, Vercelli,
                  
               
                     —
                  
                  
                     регион Sardegna: провинция Oristano,
                  
               
                     —
                  
                  
                     регион Toscana: провинции Grossetto, Livorno, Lucca, Prato, Pisa, Pistoia, Siena,
                  
               
                     —
                  
                  
                     регион Trentino-Alto Adige: провинции Bolzano, Trento,
                  
               
                     —
                  
                  
                     регион Veneto.
                  
               В Обединеното кралство:
         
                     —
                  
                  
                     Великобритания: Шотландия.“